സരതുഷ്ട്രന്റെ ഉപദേശമനുസരിച്ച് ലോകത്തിന്റെ മുഴുവൻ സ്രഷ്ടാവും രക്ഷകനുമായ അഹുറമസ്ദ എന്ന ദൈവം ബുദ്ധിയും ദയവും നിറഞ്ഞ ഭരണാധികാരിയാണ് . ഭൗതിക ലോകവും ആത്‌മീയ ലോകവും ഈ ദൈവം സൃഷ്ടിച്ചു . ലോകത്തിലെ എല്ലാ നന്മയുടെയും ഉറവിടം ഈ ദൈവമാണ് . 

ദൈവമായ അഹുറമസ്ദയുടെ എതിരാളിയും പിശാചുമായ അംഗ്രാമൈന്യു സാത്താൻമാരെ സൃഷ്ടിച്ചു . അംഗ്രാമൈന്യു നരകത്തിന്റെ അധിപനാണ് . ഇവൻ ആരംഭം മുതൽ ദൈവത്തെ എതിർക്കുന്നു . അന്ധകാരമായ പാതാളത്തിലാണ് അംഗ്രാമൈന്യുവിന്റെ വാസം . അവിടെ തിന്മയുടെ മൂർത്തീകരണങ്ങളായ സാത്താന്മാരുമൊത്ത് അംഗ്രാ മൈന്യു തിന്മയുടെ സിംഹാസനത്തിലിരിക്കുന്നു . 

നന്മയും തിന്മയും തമ്മിലുള്ള യുദ്ധത്തിൽ ദൈവത്തെ സഹായിക്കാനായി ദൈവമായ "അഹുറമസ്ദ" സൃഷ്ടിച്ചതാണ് മനുഷ്യരെ . നന്മയും തിന്മയും തിരിച്ചറിയാനുള്ള വിശേഷബുദ്ധി മനുഷ്യർക്ക് അഹുറമസ്ദ നല്കിയനുഗ്രഹിച്ചു .മനുഷ്യനെ സൃഷ്ടിക്കുന്നതിന് മുൻപേ അമേഷാ സ്‌പെന്റാസ് എന്ന മരണമില്ലാത്ത ചില സ്വർഗ്ഗവാസികളെയും "അഹുറമസ്ദ" സൃഷ്ടിച്ചു . ഇവരെ ദൈവത്തിന്റെ പുത്രന്മാരും പുത്രിമാരുമായി കണക്കാക്കുന്നു . ഇവർ നന്മയുടെ മൂർത്തികളും മനുഷ്യർക്ക് മാതൃകകളുമാണ് .അഹുറ മസ്ദയിൽ ഭക്തിയും നന്മയും നിറഞ്ഞ ജീവിതത്തിൽക്കൂടി മനുഷ്യൻ സ്വർഗ്ഗവാസത്തിനു അർഹനാകുന്നു . കന്നുകാലികൾ , അഗ്‌നി , ഭൂമി , ലോഹം , ജലം , സസ്യങ്ങൾ ഇവ ദൈവത്തിന്റെ നല്ല സൃഷ്ടികളാണ് . പ്രധാനപ്പെട്ട ഓരോ ആരാധനയിലും ഈ നല്ല വസ്തുക്കളുടെ പ്രതിനിധികളും സ്വർഗ്ഗത്തിലെ നല്ലവരുടെ പ്രതിനിധികളും ഉണ്ടായിരിക്കും . ഏഴാമത്തെ സൃഷ്ടിയായ മനുഷ്യൻ ദൈവത്തിന്റെ പ്രതിനിധിയാണ് .
മതപ്രചാരം
സൗരാഷ്ട്രമത സിദ്ധാന്തം
സരതുഷ്ട്രരുടെ ചരിത്രം
സെന്റ് അവസ്ത